《送玉堂守永嘉》
宋代·曾由基

衮衮诸公塞要津，独当椽笑演丝纶。
久职清禁聊均佚，谁道明河不可亲。
畿郡喜迎贤太守，帝旁却欠直词臣。
逸才毕竟九天忆，应谓禁中须此人。

作者简介：曾由基，字朝伯，号兰墅，三山（今福建福州）人。曾仕宦临安，与陈鉴之（刚父）有交。有《兰墅集》、《兰墅续稿》，已佚。陈起收其诗入《江湖后集》。事见集中有关各诗。　曾由基诗，据《江湖后集》等书所录，编为一卷。